గుత్తా సుఖేందర్ రెడ్డి

గుత్తా సుఖేందర్ రెడ్డి  తెలంగాణ రాష్ట్రానికి చెందిన రాజకీయ నాయకుడు, మాజీ ఎంపి. ఆయన తెలంగాణ శాసనమండలికి 2021లో జరిగిన ఎన్నికల్లో ఎమ్మెల్యే కోటా ఎమ్మెల్సీగా రెండోసారి నవంబర్ 22న ఎన్నికయ్యాడు. ఆయన ఈ పదవిలో 01 డిసెంబర్ 2021 నుండి 30 నవంబర్ 2027 వరకు కొనసాగుతాడు.

జననం, చదువు 
ఈయన నల్లగొండ జిల్లాలోని ఉర్మడ్ల గ్రామంలో సరస్వతమ్మ, వెంకట్ రెడ్డి దంపతులకు1954, ఫిబ్రవరి 2న జన్మించాడు. నాగక్రమం భగవాన్ దాస్ సైన్స్ కళాశాల ఉస్మానియా విశ్వవిద్యాలయం హైదరాబాద్ లో నుండి బి.యస్సీ. పట్టా పొందాడు.

వివాహం 
1977, మే 1న అరుంధతితో వివాహం జరిగింది. వీరికి ఒక కుమారుడు, ఒక కుమార్తె.

రాజకీయ జీవితం 
గుత్తా సుఖేందర్ రెడ్డి మొదట్లో కమ్యూనిస్టు పార్టీలో, ఆ తరువాత తెలుగుదేశం, కాంగ్రెస్ లో పనిచేశాడు. సుఖేందర్‌రెడ్డి  2004 పార్లమెంట్ ఎన్నికల్లో టిడిపి నుంచి, 2009 ఎన్నికల్లో కాంగ్రెస్ పార్టీ తరపున నల్గొండ లోకసభ నియోజకవర్గం నుండి పోటీ చేసి ఎంపీగా గెలిచాడు. 2014 పార్లమెంట్ ఎన్నికల్లో కాంగ్రెస్ పార్టీ నుండి పోటీచేసి గెలిచి 2016, జూన్ 15న తెలంగాణ రాష్ట్ర సమితి పార్టీలో చేరాడు. 2018, మార్చిలో ముఖ్యమంత్రి కెసీఆర్ ఆయనను రైతు స‌మ‌న్వయ స‌మితి రాష్ట్ర అధ్యక్షునిగా నియమించాడు. 2018, మార్చి 12వ తేదిన రాష్ట్ర  రైతు స‌మ‌న్వయ స‌మితి చైర్మన్‌గా ఆయన ప్రమాణాస్వీకారం చేశాడు.  ఆగష్టు 2019లో శాసనమండలికి ఎమ్మెల్యే కోటా నుండి టిఆర్ఎస్ పార్టీ ఎమ్మెల్సీగా ఏకగ్రీవంగా ఎన్నికయ్యాడు. అనంతరం రాష్ట్ర  రైతు సమన్వయ సమితి చైర్మన్ పదవికి రాజీనామా చేశాడు. తెలంగాణ శాసనమండలి చైర్మన్‌గా గుత్తా సుఖేందర్‌ రెడ్డి ఏకగ్రీవంగా ఎన్నికై, 2019 సెప్టెంబరు 11న బాధ్యతలు చేపట్టాడు. 2021, జూన్ 3న గుత్తా సుఖేందర్ రెడ్డి పదవీకాలం ముగిసింది.

గుత్తా సుఖేందర్ రెడ్డి తెలంగాణ శాసనమండలికి 2021లో జరిగిన ఎన్నికల్లో ఎమ్మెల్యే కోటా ఎమ్మెల్సీ ఎన్నిక‌ల్లో 16 నవంబర్ 2021న టిఆర్ఎస్ ఎమ్మెల్సీ అభ్యర్థిగా ఖరారై, నవంబర్ 22న ఎమ్మెల్సీగా ఎన్నికయ్యాడు.గుత్తా సుఖేంద‌ర్ రెడ్డి తెలంగాణ శాస‌న‌మండ‌లి చైర్మ‌న్‌గా మార్చి 13న నామినేష‌న్ దాఖలు చేశాడు,  మండ‌లి ఎన్నిక‌కు ఒకే ఒక్క నామినేష‌న్ రావ‌డంతో చైర్మ‌న్‌గా మార్చి 14న ఏక‌గ్రీవంగా ఎన్నికై రెండోసారి భాద్యతలు చేపట్టాడు.

వృత్తి 
వ్యవపాయదారులు

పదవులు 
 ఛైర్మన్ - పాల ఉత్పత్తిదారుల సహకార సంఘం (1995-99)
 NARMUL (1990-95)
 NDDB (1998-99)
 1999లో 13వ లోక్ సభ స్థానానికి మొదటిసారి ఎన్నికై, గృహ నిర్మాణ శాఖ, గ్రామీణ అభివృద్ధి శాఖ, వ్యవసాయ శాఖలలో సభ్యునిగా పనిచేశాడు.
 2009లో 15వ 	లోక్ సభ స్థానానికి రెండవసారి ఎన్నికై, Commerce శాఖ (31 ఆగస్టు 2009) కు, Committee on Papers Laid on the Table శాఖ (23 సెప్టంబర్ 2009) కు సభ్యునిగా పనిచేశాడు.

మూలాలు 

15వ లోక్‌సభ సభ్యులు
భారత జాతీయ కాంగ్రెస్ నాయకులు
1954 జననాలు
జీవిస్తున్న ప్రజలు
13వ లోక్‌సభ సభ్యులు
16వ లోక్‌సభ సభ్యులు
పార్టీలు ఫిరాయించిన రాజకీయ నాయకులు
తెలుగుదేశం పార్టీ రాజకీయ నాయకులు
నల్గొండ జిల్లా రాజకీయ నాయకులు
నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
తెలంగాణ శాసనమండలి సభ్యులు